Džungľa (vegetácia)

Džungľa (zastarano: džungle alebo džangle [t.j. množné číslo, preto existuje napr. názov Kniha džunglí]) môže byť:
 pôvodne: krajina (krajinný typ) s podrastami (krovinami a pod.), dlhými trávami a prepletenou vegetáciou v tropickej Indii (prípadne všeobecnejšie v juhovýchodnej Ázii); niektoré definície dodávajú že krajina musí byť aj močaristá; ako džungľa sa označuje aj rastlinný porast takejto krajiny a pozemok, kus zeme patriaci do takejto krajiny
monzúnový les Indie
(akýkoľvek) tropický prales (t.j. dažďový rovníkový prales)
ťažko preniknuteľný tropický močaristý a dažďový les
ťažko preniknuteľný (hustý) tropický prales
ťažko preniknuteľná vegetácia vôbec (aj mimo trópov)

Etymológia 
Slovo pochádza z nemeckého Dschungel (staršie aj Dschangeln a pod.), ktoré znamená džungľa. Nemčina slovo v 19. storočí prevzala z anglického slova jungle (staršie aj jangal, jingle, jungul), ktoré znamená džungľa. Anglické slovo je prvýkrát doložené v roku 1776 a pochádza z hindského slova džangal, ktoré pôvodne znamenalo púšť, pustina, ale neskôr znamenalo džungľa. Hindské slovo pochádza zo sanskritského slova džángala, ktoré znamená suchý alebo púšť.

Referencie 

Lesy
Biogeografia